د نوموړي د معلوماتو له مخې، له ۱۰ څخه تر ۱۵ سلنې یوټیوبران د میاشتې له ۱۵۰۰ څخه تر ۲۰۰۰ ډالر ګټي او نیمايي یې تر ۵۰۰ ډالر ترلاسه کوي۔ دا عاید په افغانستان کې د پام وړ بلل کیږي چیرې چې د نړیوال بانک د شمېرو له مخې، د سړي سر کلنی عاید یوازې ۳۵۰ ډالر دی۔

افغانې مېرمنې وايي، دا ډول کاري فرصت چې له کور څخه اجرا کیدی شي، په روانو شرایطو کې حیاتي دی۔

د تلویزیون پخوانۍ کارکوونکې عایشه نیازۍ او مېړه یې د خپلې دندې له لاسه ورکولو وروسته، اوس د خپلو اولادونو د روزۍ ګټلو دپاره یوټیوب ته مخه کړې ده۔

نیازۍ چې د کلتوري او تاریخي ویډیوګانو د خپرولو له لارې د میاشتې شاوخوا ۳۰۰ ډالر ګټي، وویل: "د افغانستان په اوسنیو شرایطو کې په پرده ظاهرېدل خطرونو لري خو موږ باید د روزۍ ګټلو دپاره کار وکړو۔ د یوې مور په توګه، زه خپل دوه غبرګوني ماشومان وږي نشم لیدلی۔"

دا راپور د رویټرز خبري اژانس د معلوماتو پراساس ترتیب شوی دی